मिनोज़ एस्टेट विनयार्ड
वाह। यह काफी शानदार है।
ठीक है। मैं अपनी बहन को बता देती हूँ कि हम पहुँच गए हैं। हाँ।
विश्वास नहीं होता कि आख़िरकार वह शादी कर रही है।
और उस आदमी से जो इस रियासत का मालिक है। हे भगवान।
सच में, है न? बहुत ख़ूब, ग्रेस।
बिल्कुल सही कहा। वे एक-दूसरे को ज़्यादा समय से जानते भी नहीं हैं...
द किंग ऑफ़ बिंग
...पर मैं उसके लिए ख़ुश हूँ।
सच में ख़ुश हूँ।
- वे आ गए। हैलो! - वाह।
तुम्हारे माता-पिता पहले से यहाँ मौजूद हैं। मुझे उम्मीद थी कि मैं उनसे तब मिलूँगा जब...
ए। मुझे तुमसे प्यार है और मेरे माता-पिता तुम्हें बेहद पसंद करेंगे।
मैं बस पहली मुलाक़ात में अच्छी छाप छोड़ना चाहता हूँ।
ज़रूर छोड़ोगे। और पता है क्या?
मैगी पूरे सप्ताहांत ब्रेट के साथ रहेगी, तो हमें बस आराम और मज़े करने हैं।
हाँ। क्या मुझे पसीना आ रहा है? लगता है मुझे काफ़ी पसीना आ रहा है।
ए। आराम और मज़े करो।
आराम और मज़े करो।
हाँ!
द आफ़्टरपार्टी
ए, मुझे समझ नहीं आया। वह तुम्हें इसी हालत में मिला?
क्या तुम पूरी रात जगी हुई थी?
क्या? नहीं। जैसे ही मैं कमरे में आई, वह नशे में सो चुका था,
इसलिए मैं बस उसके बग़ल में सो गई थी।
हे भगवान। मैं उसके बग़ल में सोई।
मेरा बेचारा बेटा। अपने पिता की तरह, यह भी नींद में चल बसा।
जैसा कि होपी लोग कहते हैं, "आँसुओं से मत डरो, क्योंकि वे शोक के आईने होते हैं।"
होपी भाषा में यह बेहतर सुनाई पड़ता है। इसमें तुकबंदी नहीं होती है।
यह अच्छा नहीं हुआ। यह बुरा हुआ। बहुत, बहुत बुरा हुआ।
यह बहुत, बहुत बुरा हुआ।
रॉक्सैना
हे भगवान, इतने सुंदर बाल हैं। अब तुम्हारे बाल कभी नहीं झड़ेंगे।
तुम्हें लाश को सहलाना नहीं चाहिए।
क्यों?
ए, क्या मैं तुमसे अकेले में बात कर सकता हूँ? बस एक छोटी सी बात है।
- हाँ, शायद हमें थोड़ा... - तुमसे बात नहीं करनी।
- मुझे लगता है कि एडगर का ख़ून हुआ है। - क्या?
- तुम यूँ ही नहीं कह सकते कि किसी की हत्या हुई है। - यह देखो।
- यह मर चुकी है। - हे भगवान।
हाँ, है न?
एडगर अचानक...
मेरा मतलब, दुखद रूप से, पर साथ ही अचानक मरता है
और उसकी पालतू छिपकली भी मर जाती है?
मुझे यह संयोग नहीं लगता है।
याद है कैसे वह पूरा सप्ताहांत उसके साथ अपना खाना और ड्रिंक साझा कर रहा था?
मुझे लगता है कि किसी ने एडगर को ज़हर दिया
और अनजाने में छिपकली ने भी वह ज़हर खा लिया।
हे भगवान। एक और ख़ून।
तुमने सही कहा। मेरे बेटे को ज़हर देकर मारा गया है।
- क्या? - साथ ही उसकी प्यारी छिपकली, रॉक्सैना को भी।
और ग्रेस ने ही दोनों की हत्या की है।
क्या?
- नहीं। - चुप करो।
- तुम्हारी हिम्मत कैसे हुई? - मैंने नहीं...
- तुमने यही कहा था, अनीक। - क्या? नहीं, मैंने ऐसा नहीं कहा।
ग्रेस मेरे प्यारे बेटे से केवल छह महीने पहले मिली थी।
ज़ाहिर है, उसने उसके पैसों के लिए उससे शादी की
और फिर शादी की रात को ही उसे ज़हर दे दिया।
- तुम हद पार कर रही हो। - नहीं, यह झूठ है।
- मैंने ऐसा नहीं किया, ज़ोज़ो। कृपया। - मुझे पता है।
तो, सुनो, अब क्या होगा। मैं अपने अच्छे दोस्त,
शेरिफ़ रियरडन, हावी, को फ़ोन करूँगी,
जो कि एक सक्षम, सुंदर आदमी है,
और उसे पता होगा कि क्या किया जाना चाहिए।
इसाबेल।
नहीं, कृपया। मैं जेल जाऊँगी।
मुझे नहीं लगता कि यह अच्छा विचार है।
क्या हो रहा है?
मुझे पक्का पता नहीं है, पर ऐतिहासिक दृष्टि से, जब रईस, श्वेत लोग फुसफुसाते हैं,
तो यह कभी अच्छी बात नहीं होती है।
पुनर्विचार करने के बाद, जबकि यह एक बेहद दुखद हादसा है,
अगले कुछ घंटों में इसकी गंभीरता कम नहीं होगी,
इसलिए अधिकारियों को सूचित करने से पहले, हमें कुछ ज़रूरी
व्यावसायिक फ़ैसले लेने होंगे।
तब तक के लिए कोई इस परिसर से बाहर नहीं जाएगा।
- मुझे नहीं लगता मैं जेल में ज़िंदा रह पाऊँगी। - मैं सब संभाल लूँगा।
- ए। - मैंने यह नहीं किया, ज़ोज़ो। मैंने यह नहीं किया।
नहीं, मुझे पता है, मुझे पता है। हम इसे सुलझा लेंगे।
कैसे? इसाबेल शेरिफ़ की दोस्त है।
वह मुझसे नफ़रत करती है। हमेशा से नफ़रत करती थी।
देखो, शेरिफ़ को यहाँ आने में अब भी कुछ घंटे हैं, तो हम...
पता नहीं।
ए...
दरअसल, शायद मैं मदद कर सकता हूँ।
यह किताब के कवर का डिज़ाइन है।
एक्स मार्क्स द मर्डर स्पॉट
हम सभी बेहद उत्साहित हैं।
नहीं, मैं भी उत्साहित हूँ।
मैंने पेंशन मिलने से पहले ही पुलिस की नौकरी छोड़ दी,
इसलिए यह बेहद ज़रूरी है कि यह कारगर हो।
बेशक़। उससे याद आया, किताब लिखना कैसा चल रहा है?
- अच्छा चल रहा है। - बढ़िया है।
मैं वहीं थी, समझी? मुझे पता है क्या हुआ था।
और लिखते हुए, मैं बस सोच रही थी, "क्या?"
यह शानदार है। मैं कुछ पन्ने देखना चाहूँगी।
एक सेकंड। रुको। मुझे यह उठाना होगा। मेरा बेकन खाओ। तुम ही इसका भुगतान कर रही हो।
देखो किसने फ़ोन किया है।
हाँ, मेरे पास तुम्हारा कार्ड अब भी है।
तो क्या हुआ? कोई और ख़ून हुआ है?
- दरअसल... - रुको। सच में?
पता नहीं मैं तुम्हारी क्या मदद कर सकूँगी
क्योंकि मैंने पुलिस की नौकरी छोड़ दी है।
अब मैं एक लेखिका हूँ।
हाँ। नहीं, मुझे पता है। मैंने तुम्हारा इंस्टाग्राम पोस्ट देखा था।
काफ़ी गाली-गलौज का इस्तेमाल किया था। काफ़ी अपशब्द लिखे थे।
हाँ, क्योंकि मैं एक शानदार लेखिका हूँ।
बिल्कुल। पर, दरअसल यह अच्छी बात है कि अब तुम पुलिसवाली नहीं हो,
क्योंकि हम पुलिस को शामिल नहीं कर सकते।
सुनो, ठीक है। तो, मैं एक शादी में आया हूँ और दूल्हा मर गया है।
और सबसे पहली संदिग्ध दुल्हन है, जो कि ज़ोई की बहन है।
धत्, यह तो बुरा हुआ।
पर तुम अब भी ज़ोई को डेट कर रहे हो?
हाँ। मैं अभी-अभी इस सप्ताहांत को पहली बार उसके माता-पिता से मिला।
मैं उनका आशीर्वाद लेने की उम्मीद कर रहा था, क्योंकि...
हे भगवान। तुम प्रोपोज़ करने वाले हो?
वैसे, हाँ, सोचा तो यही था।
पर, पूरा सप्ताहांत बस बर्बाद हो गया।
बस जो भी बुरा हो सकता था, हो गया।
और साथ ही, ख़ून भी हो गया।
पता है क्या? एक सेकंड रुको।
मुझे माफ़ करना, पर मुझे जाना होगा।
- एक और ख़ून हुआ है। - तुम किससे बात कर रही हो?
हे भगवान। एक और?
शायद मैं इस बारे में एक और किताब लिखूँगी।
पर तुमने तो यह किताब ही नहीं लिखी है।
ठीक है, मैं आ रही हूँ।
अपना पता भेजो और मुझे सब कुछ बताओ।
धन्यवाद। तो, दुल्हन का नाम है ग्रेस।
और उसका पति, दूल्हा, एडगर है... यानी, एडगर था, क्योंकि वह...
रुको, रुको। तुम्हें पता है कि मेरी एक प्रक्रिया है।
मुझे पूरी कहानी सुननी है।
तो मुझे वह अनीक की रोमांटिक-कॉमेडी कहानी का सीक्वल सुनाओ।
यह कोई सीक्वल नहीं है।
तुम एक शादी में हो, उसके माता-पिता से मिल रहे हो
और एक और हत्या होती है।
सुनकर तो मुझे सीक्वल ही लगता है।
अह, जो भी हो।
- हम यहाँ शुक्रवार दोपहर को पहुँचे। - मुझे अंदाज़ा लगाने दो।
पिछली बार, तुम्हारी कहानी की शुरुआत गाड़ी में अकेले स्कूल जाते हुए शुरू हुई थी।
इस बार, तुम गाड़ी लेकर शादी में गए,
पर तुम्हारे साथ कार में ज़ोई थी।
- हाँ। तुम्हें कैसे... - सीक्वल!
अनीक 2: द सीक्वल
स्वागत है, प्यारे मुसाफ़िरों।
हे भगवान। यह बेहद शानदार जगह है!
है न? यह पैम्बरली हाउस जैसा है।
और तुम दोनों अपनी ख़ुद की अलग कॉटेज में रहोगे।
तुमसे दोबारा मिलकर ख़ुशी हुई।
अनीक, मुझे पिछली बार तुम्हारे एस्केप रूम में हमारी डबल डेट में बेहद मज़ा आया।
और रॉक्सैना को भी।
- हमें यह फिर कभी फिर से करना चाहिए। - हाँ।
नहीं, मुझे नहीं लगता कि वह दूसरी बार मज़ेदार लगेगा,
क्योंकि मैं पहले से ही सारे जवाब जानता हूँ। वह काफ़ी उबाऊ होगा।
हाँ। हम कुछ और कर सकते हैं।
तो, ज़ोई ने शायद तुम्हें बताया होगा कि मैं मुख्य रूप से पुरावशेषों का व्यापार करती हूँ,
पर मैं पार्ट-टाइम कुछ और भी करती हूँ जिसे मैं "अनावश्यक बुनाई"
कहती हूँ।
तो, मैंने यह तुम्हारे लिए बनाया है।
तुम कितनी प्यारी हो।
कितना सुंदर... ओबामा का पुतला है?
यह केतली का कवर है। यह तुम्हारा पुतला है।
हाँ, अह-हँ। हाँ, नहीं, मुझे अब समझ आया।
- यह शानदार है। - तुम काफ़ी विनम्र हो।
जिससे याद आया, मेरी माँ ने हैलो कहा है।
वह यहाँ आना चाहती थीं, पर वह अपनी चुप्पी और शराब में ही व्यस्त हैं।
ठीक है। आधिकारिक परिचय।
मॉम और डैड, यह अनीक है। अनीक, विवियन और फ़ैंग।
कृपया, मुझे किंग ऑफ़ बिंग बुलाओ। इससे महत्वपूर्ण और कुछ नहीं है!
ताइवानी शेव्ड आइस, है न? ज़ोई ने मुझे इस बारे में सब कुछ बताया था।
यह हवाइयन शेव्ड आइस जैसा है, है न?
नहीं। ताइवानी शेव्ड आइस नर्म और स्वादिष्ट होता है।
हवाइयन शेव्ड आइस चाकू जैसा तेज़ होता है।
मैं हवाइयन शेव्ड आइस टॉयलेट में भी नहीं फेंकूँगा।
माफ़ करना।
अनीक, तुमसे मिलकर बेहद ख़ुशी हुई।
- बस तुम्हें बता दूँ, हम हमेशा ब्रेट से नफ़रत करते थे। - मॉम।
- वह बेवकूफ़ है। - डैड।
वैसे, मैं भरोसा दिलाता हूँ, बेशक़ मैं बेवकूफ़ नहीं हूँ।
- तुम्हारी कार चल रही है। - क्या कहा?
- अरे, नहीं। नहीं। - मेरा ट्रक!
नहीं।
तुम्हारी पार्क की हुई कार लुढ़ककर टकरा गई?
यह बेहद मज़ाकिया है।
मैं घबराया हुआ था। मैंने उसे न्यूट्रल में ही छोड़ दिया था।
और वह मज़ाकिया नहीं था। वह सच में नाराज़ थे।
नहीं। यह सच में रोमांटिक-कॉमेडी है। जैसे, "अह-ओह, यह बेवकूफ़ मुसीबत में फँस गया।"
यह बिल्कुल नया ट्रक है। यह तबाह हो गया।
- काइलर, कृपया, बीमे के लिए इसे फ़िल्मा लो। - ठीक है।
हैलो?
- नहीं, उसे नहीं, ट्रक को। - माफ़ करना।
अनीक, यह काइलर है, किंग ऑफ़ बिंग का नया सोशल मीडिया मैनेजर।
हैलो। तुमसे मिलकर ख़ुशी हुई। तुमने अपना ओबामा का पुतला गिरा दिया।
मेरा क्या?
तो, हाँ। यह अच्छी शुरुआत नहीं थी।
पर मैंने फ़ैसला किया कि मुझे रिहर्सल डिनर में ही ज़ोई के माता-पिता को दिखाना होगा
कि मैं उनकी बेटी के लिए उपयुक्त हूँ।
दुर्भाग्यवश, किसी कारण से,
मुझे एकल लोगों की टेबल पर अजीब लोगों और पूर्व-बॉयफ्रेंडों के साथ दूर बिठाया गया था।
मुझे अनुमान लगाने दो। तुम भी ग्रेस के पूर्व-बॉयफ्रेंडों में से एक हो।
- क्या? - उसकी पसंद ही निराली है।
नहीं। मैं यहाँ ज़ोई के साथ आया हूँ।
तो तुम उसकी बहन के पूर्व-बॉयफ्रेंडों में से एक हो?
नहीं, मैं उसकी बहन का वर्तमान बॉयफ्रेंड हूँ।
मैंने तो सोचा था कि वह ऊँचा-लंबा सेक्सी आदमी उसका बॉयफ्रैंड है।
- वह कौन है? - वह बेस्ट मैन है।
एडगर का बिज़नेस पार्टनर।
ख़ुद को सेबास्टियन बुलाता है। शायद यह नक़ली नाम होगा।
ए, क्या तुम्हें क्रिप्टोकरेंसी के बारे में कुछ पता है?
पता है क्या? मैं जाकर टेबल बदलने की कोशिश करता हूँ।
तो एडगर भांप गया कि वह आदमी बस डींगे हाँक रहा था।
उसने उससे नज़रें मिलाई और कहा,
"यही मेरा आख़िरी प्रस्ताव है। पर अगर तुमने स्वीकार नहीं किया, तो भी मैं ले ही लूँगा।"
देखा, इसे ही चाल चलना कहते हैं। मुझे यह बेहद पसंद है।
हाँ, मुझे भी। मुझे भी चालें चलना पसंद है।
यह अजीब टिप्पणी थी
और तुम्हारी गर्लफ्रेंड को चुप्पी तोड़ने के लिए हँसना पड़ा।
तुम कहाँ थे? मैं तुम्हें ढूँढ रही थी।
किसी ने मुझे एकल लोगों वाले टेबल पर बिठा दिया था।
यह मेरी माँ, इसाबेल का काम था।
वैसे, यह पारिवारिक टेबल है। क्या तुम परिवार हो?
क्योंकि मुझे किसी ने नहीं बताया कि तुम दोनों शादीशुदा हो।
नहीं। हम शादीशुदा नहीं हैं।
- हम डेट कर रहे हैं। - हम डेट कर रहे हैं।
तो फिर मैंने तुम्हें वहीं बिठाया जहाँ तुम्हें बैठना चाहिए था।
ठीक है। तो, अब तुम इसाबेल से मिल चुके हो।
और यह हैना है, एडगर की बहन।
- गोद ली हुई। - समझा।
- अगर तुम चाहो तो। - मैं...
अनीक, मैंने सुना तुमने अच्छी छाप छोड़ी।
कार की वजह से।
सेबास्टियन। बेस्ट मैन, क्योंकि एडगर सबसे बेहतरीन है।
ठीक है।
- मेरा हाथ नहीं चूमोगे? - अगर तुम चाहते हो तो।
- मुझे हाथ चूमना पसंद है। - नहीं। हद है।
नहीं। दरअसल नहीं...
फ़ैंग, विवियन, पक्का आप लोग चाहते हो कि आपकी बेटी इस आदमी को डेट करे?
सभी अपने हाथ छुपा लो।
हाथ चूमने वाला आ गया है।
मेरा हाथ डरा हुआ है। बेहद, बेहद डरा हुआ है।
शायद इतना मज़ाक काफ़ी है।
कौन ड्रिंक लेना चाहेगा?
यह दिलचस्प है। तुम रिहर्सल डिनर पर हो।
एक सुंदर आदमी तुम्हारी गर्लफ्रेंड को रिझा रहा है जबकि तुम ख़ुद को शर्मिंदा कर रहे हो।
जानते हो यह मुझे कैसा जान पड़ता है?
जानता हूँ। सीक्वल।
तो, हैना हमें उसके फूलों की
दिलचस्प सजावटों के बारे में बता रही थी।
हाँ, तुम्हारे सामने पड़ा हर अजीब फूल हैना की पसंद का है।
और दरअसल इनमें से कुछ नशीले हैं।
अनीक मेरा मतलब समझ रहा है।
- नहीं, नहीं समझ रहा। - वह फूँकना...
- नहीं। - सुनकर काफ़ी हैरानी हुई।
बिना निमंत्रण के यहाँ बैठने वाला ड्रग्स लेता है।
नहीं, मैं दरअसल मैं ड्रग्स नहीं लेता हूँ।
अरे, चलो भी।
ऐसा नहीं है कि मैंने कभी लिया ही नहीं।
बस मुझे उन्हें लेना पसंद नहीं है। मेरा मतलब समझ रहे हो?
ऐसा नहीं है कि, "मुझे ड्रग्स दो।"
यह ऑन है? एक घोषणा है।
पिचके हुए बंपर वाली नीली सेडान का मालिक,
कृपया हैंड ब्रेक इस्तेमाल करना सीखोगे?
तुम्हारी कार अब भी लुढ़क रही है।
वह रहा। दुनिया का सबसे बुरा वैले।
यह इतना भी मज़ाकिया नहीं है।
मैं यहाँ एक ख़ास सरप्राइज़ पेश करने वाला हूँ।
जैसा कि आप में से कई जानते हैं, एडगर भीड़ के सामने सहज महसूस नहीं करता है।
- हाँ, नहीं हूँ। - तो उसने मुझसे कहा,
जो कि हमेशा भीड़ के सामने खड़े होने को उतावला रहता है
कि मैं एक ख़ास मेहमान का परिचय करवाऊँ।
वह ग्रेस के ऐसे रिश्तेदार हैं जिनसे वह काफ़ी लंबे समय से नहीं मिली है।
पर एडगर आज के लिए कुछ ख़ास करना चाहता था,
इसलिए उसने उन्हें ढूँढने के लिए दुनिया छान मारी।
- हे भगवान, नहीं। - क्या हुआ? क्या हो रहा है?
देवियों और सज्जनों, चौंकने के लिए तैयार हो जाइए।
ग्रेस के चाचा, फ़ैंग के भाई, यूलिसीस।
फंकल यूलिसीस!
फंकल? इसका मतलब क्या... अरे, हाँ। मज़ेदार अंकल?
वे उसे यही बुलाते हैं।
- आओ। - हे भगवान।
इस थके-हारे मुसाफ़िर को एक जाम पेश करने दो।
मेरी प्यारी भतीजी के नाम, जिससे मैं बेहद प्यार करता हूँ।
मैं तुम्हें काफ़ी अरसा पहले छोड़ गया था, पर यह जान लो।
तुम और तुम्हारी बहन हमेशा मेरे दिल में बसे थे।
और एडगर के नाम।
अब, आमतौर पर जब प्रकृति को तबाह करने वाले इन रईसों में से कोई
मेरे पास आता है, तो मैं उससे लड़ने की कोशिश करता हूँ,
बधाई नहीं देता हूँ पर मैंने सुना है कि यह मेरी ग्रेस को ख़ुश रखता है।
पर, अगर तुमने इसका दिल तोड़ा,
तो मैं अपने येमेनी जैम्बिया के घुमावदार ब्लेड से तुम्हारा गला काट दूँगा।
मैं मज़ाक कर रहा हूँ।
- या क्या मैं गंभीर हूँ? - पता नहीं।
मध्य एशियाई स्टेप्स की सीथियन जनजाति में,
परिवार एक प्राचीन, पारंपरिक शादी का कूमिस...
पीते हैं।
वे मानते हैं कि यह नवविवाहित जोड़े के लिए समृद्धि लाता है।
पहले, दुल्हन।
वह मैं हूँ। ठीक है।
बस ऐसे...
- वाह। - हाँ।
- धन्यवाद। वाह। - तुम्हारा स्वागत है।
- और अब दूल्हा। - नहीं, धन्यवाद।
रॉक्सैना को इसकी बू से घृणा हो रही है
और अगर उसे यह पसंद नहीं है, तो मुझे भी पसंद नहीं आएगी।
पर यह परंपरा है।
इसे पीने का मतलब होगा कि तुम हमारे परिवार का हिस्सा हो।
मैं पीयूँगा। हाँ।
तुम कौन हो?
मैं अनीक हूँ।
अनीक क्या होता है?
मैं ज़ोई को डेट कर रहा हूँ।
इसलिए मैं मुख्य टेबल पर बैठा हूँ।
मुझे यहाँ होने का हक़ है।
- क्या इंसान है। - बहुत ख़ूब।
अनीक मेरे हॉर्न से पीएगा।
ठीक है। तो...
मैं इसे खाली कर दूँगा।
फंकल, यह कूमिस होता क्या है?
ऊंटनी का किण्वित दूध।
इतना गाढ़ा है।
मॉम।
अरे, नहीं।
तुमने दुल्हन की माँ पर ऊंटनी का दूध थूक दिया?
सच में, है न? और भी रोमांटिक-कॉमेडी वाली बदमाशियाँ, हँ?
सीक्वल।
नहीं, यह भद्दा है।
इस सप्ताहांत मैं बस इतना चाहता था कि तुम्हारे माता-पिता मुझसे नफ़रत न करें।
और मैंने क्या किया?
अपनी कार से तुम्हारे डैड का ट्रक ठोक दिया, तुम्हारी मॉम के ऊपर दूध थूक दिया...
- अब मेरी बारी। - हाँ।
और फिर ग्रेस ने मुझे वह सुंदर केतली का कवर दिया
और मैंने उसे कुचल दिया।
ए। विश्वास करो, वे तुमसे नफ़रत नहीं करते हैं।
वे किसी से नफ़रत नहीं करते हैं।
पर उन्हें ब्रेट से नफ़रत थी। सबसे पहले उन्होंने यही बात कही थी।
हे भगवान। ब्रेट! यही बात है।
तुमने ध्यान दिया कि ग्रेस कितना अजीब बर्ताव कर रही थी?
नहीं। पर शायद वह इसलिए परेशान है क्योंकि मैंने तुम्हारी मॉम के ऊपर ऊंटनी का दूध थूक दिया।
नहीं, मैंने बैचलरेट पार्टी में भी ध्यान दिया था।
वह वैसा ही बर्ताव कर रही है जैसा मैंने ब्रेट से शादी करने से पहले किया था।
मानो उसे पता है कि वह बहुत बड़ी ग़लती करने वाली है,
पर उसे पता नहीं कि इसके चंगुल से कैसे निकले।
क्या तुम यह इसलिए कह रही हो क्योंकि एडगर ने तुम्हारे अंकल का हॉर्न वाला दूध पीने से मना कर दिया?
क्योंकि मुझे लगता है कि वह अच्छा फ़ैसला था।
वे एक-दूसरे से बिल्कुल अलग हैं।
ग्रेस रोमांटिक, जादुई पागल है जिसे प्राचीन चीज़ों से प्यार है
और एडगर एक अटपटा तकनीकी इंसान है
जो रोज़ रात को 9:30 पर सोने चला जाता है और जिसने एक अजीब छिपकली पाल रखी है।
बस इसलिए कि कोई थोड़ा अटपटा और पढ़ाकू हो,
इससे वह शादी नहीं करने लायक नहीं बन जाता, है न?
यह देखो।
क्या तुम कल्पना कर सकती हो कि मैं यहाँ अपना बेहतरीन एनीमे-प्रेरित लबादा पहने बैठा हूँ?
- सेक्सी। - और मेरे पास एक एनिमे समुराई तलवार भी है।
मैं बस कह रही हूँ कि उसका ग्रेस से कोई मेल नहीं है।
तुम्हें लगता है मुझे उससे बात करनी चाहिए?
- मुझे लगता है तुम अपनी बहन से प्यार करती हो। - हाँ।
इसलिए, बिना सीधे सवाल किए पता करने की कोशिश करो, ठीक है?
ठीक है।
क्या तुमने मेरा फ़ोन का चार्जर देखा है? मेरी माँ को वह चाहिए।
शायद मैं उन्हें अपना चार्जर दे सकता हूँ? हाँ?
इस तरह मैं उनसे माफ़ी माँग सकूँगा
- और दिखा सकूँगा कि मैं उपयोगी हूँ? - ज़रूर।
मुझे कोई अंदाज़ा नहीं था कि मैं विवियन से क्या कहने वाला था।
मुझे बस इतना पता था कि उनका आशीर्वाद पाने के लिए
मेरे लिए कुछ कहना बेहद ज़रूरी था।
मैं ज़्यादा प्रतिक्रिया नहीं दिखा रहा। तुम हमेशा यही कहते हो। नहीं...
- शांत हो जाओ। - नहीं। मैं नहीं...
- हम कुछ नहीं सुलझा सकेंगे... - पता है क्या?
देखो, मैं उसे हमारा परिवार तबाह करने नहीं दूँगा।
अब काफ़ी देर हो चुकी है।
कोई देरी नहीं हुई है। हम अब भी कुछ कर सकते हैं।
पर हमारे पास क्या विकल्प हैं?
क्या?
अनीक?
- हैलो। - तुम वहाँ क्या कर रहे हो?
- तुमने क्या सुना? - क्या वह आदमी नंगा था?
मुझे पता नहीं वह कौन था।
मैं बस अकेला झाड़ियों में छिपा हुआ था...
मैं... मैं यहाँ आपको यह फ़ोन का चार्जर देने आया था।
और मैंने दे दिया,
तो अब मैं कॉटेज में वापस जाकर आपकी बेटी के साथ सोऊँगा।
साथ में नहीं। बग़ल में।
क्योंकि हम एक ही जगह में सोते हैं, पर...
ऐसा नहीं है कि हमने नहीं किया, क्योंकि हम डेट कर रहे हैं और एक साल से डेट कर रहे हैं।
पर हम आज रात नहीं करेंगे।
ऐसा नहीं है कि नहीं कर सकते।
पर आपसे यह कहना बेहद बदतमीज़ी है, तो मैं... मैं अपना कहा वापस लेता हूँ।
मैं जाकर...
बस...
इतनी अजीब चीज़ें होती रहीं और तुम बस हालात सुधारने की पूरी कोशिश करते रहे
क्योंकि तुम ज़ोई से बेहद प्यार करते हो।
हाँ। मैं उससे बेहद प्यार करता हूँ।
एक डबल, बड़ा बर्गर। सलाद भी देना।
- क्या? - मैं कुछ खाने के लिए ले रही हूँ।
- तुम्हें भूख लगी है? - नहीं, नहीं लगी है।
ए। कैसी हो?
मैं हमारे हनीमून में एडगर को यह केतली का कवर देने वाली थी,
पर अब जब वह मर गया है,
तो तुम्हें क्या लगता है कि मैंने इसे पूरा किया तो ज़्यादा दोषी दिखूँगी या न किया तो?
वह मुझे नहीं पता।
पर मुझे यह ज़रूर पता है कि हम तुम्हारी बेगुनाही साबित करेंगे, समझी?
अनीक इस काम पर लग गया है
और उसने ज़ेवियर के ख़ूनी को ढूँढने में बहुत बड़ी भूमिका निभाई थी तो...
- सच में? - हाँ।
और कोई सबूत नहीं है कि यह तुमने किया।
यह कोई भी कर सकता है।
हाँ।
- मेरा मतलब, तुम भी कर सकती हो। - क्या?
तुम्हें एडगर कभी पसंद नहीं था। तुमने यह स्पष्ट कहा था।
और अब वह मेरे साथ नहीं रहा।
- तो वही हुआ जो तुम चाहती थी। - ग्रेस।
ए। चलो भी!
अरे, नहीं।
लगता है वह थोड़ी हाइपोपरफ़्यूज़न से ग्रस्त है यानि उसके शरीर में ख़ून का बहाव कम हो गया है।
तुम अब भी यहाँ क्यों हो?
क्या तुम यहीं सोए थे?
आम भाषा में, हम इसे सदमे में होना कहते हैं।
मुझे पता है तुम क्या सोच रही हो। यह मेरा पहला अनुभव नहीं है।
अगर तुम्हें लगता है कि "अनुभव" से मेरा मतलब है "हत्या", तो सही सोचा है।
मैं एक रेडिट दल का हिस्सा हूँ।
हम ऐसे ही कुछ मामलों में शामिल हैं।
हमने मॉडेस्टो स्ट्रैंग्लर, बिस्बी बीस्ट वाले मामले सुलझाने में मदद की,
यहाँ तक कि उस स्टैनली, आयडाहो में उस आदमी का मामला भी,
जिसने शायद अपनी पत्नी की लाश बीनबैग कुर्सी में छुपाई थी।
- वाह। - पुलिस उस मामले में शामिल नहीं होना चाहती है।
इसके बावजूद कि बीनबैग कुर्सी के फ़ोटो में
कुछ अजीब आकार वाली परछाइयाँ थीं।
पर फिर भी, एक और बेहद दिलचस्प मामला ठंडा पड़ गया।
ठीक है। शादी का दिन।
मुझे सब कुछ बताओ।
ठीक है। ज़ोई और मैं जल्दी उठे
और नाश्ते के लिए मुख्य घर में गए।
- और यह रही स्ट्रॉबेरी। - बहुत-बहुत धन्यवाद।
दूल्हा आ गया। शादी के लिए ये कपड़े थोड़े फ़ीके नहीं हो गए, हँ?
मैं स्विमिंग पूल में तैरने जा रहा हूँ।
अरे, हाँ। नहीं, मुझे पता है। मैं बस मज़ाक कर रहा था।
मुझे मज़ाक पसंद हैं। और रॉक्सैना को भी।
ठीक है।
रॉक्सैना को फ़्रैंक कैलियैंडो पसंद है और मुझे गैरिसन कीलर।
ए, दोस्त।
ए। ठीक है। कृपया यह बंद करो।
यह कर्नल है।
यह मेरे पति का कुत्ता था, पर मेरे पति के विपरीत, यह मरता ही नहीं है।
इसने मेरी पैंट पकड़ रखी है।
हाँ, बस उसे लात मार दो।
- मैं इसे लात नहीं मारूँगा। - बस मारो। बस उसे लात मारो।
केवल इसी तरह वह तुम्हारा सम्मान करेगा।
उसे अपना प्रभुत्व दिखाओ।
कृपया, बस करो। मैं तुम्हें दिखाऊँगा कौन मालिक है।
हम दोनों में से कोई यह नहीं चाहता है, पर...
- उसे लात मार दो। - ठीक है!
क्या तुमने अभी-अभी कुत्ते को लात मारी?
- क्या? - क्या तुमने अभी-अभी कुत्ते को लात मारी?
नहीं। दरअसल... उन्होंने मुझे लात मारने को कहा था।
उन्होंने... मैं उसे अपना प्रभुत्व दिखा रहा था।
निर्देश अनुसार।
ज़ोज़ो, मुझे केटरर से बात करनी है।
क्या तुम अपने कोरियाई चाचाओं और चीनी चाचियों को
मोटेल से ले आओगी?
मैं ग्रेस को तैयार होने में मदद करने वाली थी।
- मैं उन्हें ला सकता हूँ। - पता नहीं। यह पारिवारिक चीज़ है।
और अगर तुम वैसे ही कार चलाते हो जैसे पार्क करते हो, तो मैं बस अपना आपा...
डैड, उसे जाने दीजिए। वह मदद करना चाहता है।
यह मेरे लिए बहुत बड़ा सम्मान होगा।
ठीक है। पर तुम मैडल नहीं जीत रहे हो। बस मोटेल जा रहे हो।
हाँ, सही कहा।
वह कैसी बू है?
वह मुझसे आ रही है। मुझसे अब भी ऊंट के दूध की बू आ रही है।
तो, पता है क्या? मैं जल्दी से नहा लेता हूँ।
फिर मैं आपके परिवार को लेने जाऊँगा और मैं आपको निराश नहीं करूँगा।
हैलो?
अनीक, यह तुम हो।
"हबारी ज़ा असुबूही", जैसा कि वे स्वाहिली में कहते हैं।
कल रात मैं खुले आसमान के नीचे सोया।
ज़ोई ने मुझसे कहा कि मुझे नहा लेना चाहिए।
किलिमंजारो के पास के झरने शरीर को साफ़ कर देते हैं पर बेहद ठंडे हैं।
- हाँ। - अगर चाहो तो मैं बिना नहाए रह सकता हूँ...
नहीं। हाँ, नहीं। आराम से नहाओ।
- पक्का? - हाँ।
यहाँ काफ़ी जगह है।
नहीं। मुझे नहीं नहाना।
- ठीक है। मुझे ज़्यादा देर नहीं लगेगी। - ठीक है।
माफ़ करना, लड़के क्या वह चटैनूगा चू चू है?
पता है क्या? मैं जा रहा हूँ! मैं बाद में नहा लूँगा!
आप सबको देखकर लगता है कि आपको ही विनयार्ड जाना है।
मैं अनीक हूँ, ज़ोई का बॉयफ्रेंड।
मैं परिवार का हिस्सा नहीं हूँ पर बनने वाला हूँ। शायद।
तुम थोड़ी-बहुत मैंडरिन बोल लेते हो?
और कोरियाई भी।
मैंने इसी सप्ताहांत के लिए सीखा।
कृपया अंदर बैठिए। चलिए।
मुझे वह पसंद आया।
अनीक!
अगर तुम सच की असली सच्चाई जानना चाहते हो, तो मेरे साथ आओ।
हमें ग्रेस को बचाना होगा।
नहीं। मुझे नहीं आना।
- मैं उसे नहीं जानता। - पता है क्या? ठीक है।
चलिए, विनयार्ड चलें!
- धन्यवाद। - बेशक़।
हैलो, सर। ख़ास डिलीवरी।
बिल्कुल समय पर, जैसा कि वादा किया था।
हैलो! हैलो!
ये लोग कौन हैं?
मुझे यह सवाल समझ नहीं आया।
ये मेरे परिवार वाले नहीं हैं।
मैंने कहा था, "कोरियाई चाचा और चीनी चाचियाँ।"
स्पष्ट है कि ये चीनी चाचा और कोरियाई चाची हैं।
नहीं। वे मोटेल के बाहर खड़े थे। उन्होंने कहा कि उन्हें विनयार्ड आना था।
- आप लोग कौन हैं? - हम वाइन चखने आए हैं।
मेरे परिवार वाले कहाँ हैं?
यह अच्छा सवाल...
हैलो।
देखो मुझे कौन मिले।
यह काफ़ी सुंदर है न? हमारी सवारी आई ही नहीं।
लोग जितने ज़्यादा होंगे, हालात उतने ही बेहतर होंगे।
तो जॉनी इंग्लिश ने दोबारा तुम्हें नीचा दिखा दिया?
तुमने उन दूसरे लोगों का क्या किया?
मैंने केटरर से कुछ वाइन की बोतलें लेकर उस दल को दे दीं
और उन्हें होटल वापस ले गया।
आख़िरकार मैं नहाने वाला था जब...
तुम यहाँ हो। हाथ चूमने वाला।
ठीक है। शायद तुम्हें ग़लतफ़हमी हुई है।
दरअसल मैं हाथ नहीं चूमता हूँ।
मैं बस रिझाने की कोशिश कर रहा था। वह बस एक मज़ाक था।
- दरअसल मुझे परवाह नहीं है। - मुझे भी।
एडगर को बो टाई बाँधने में मदद चाहिए।
मुझे बो टाई बाँधना आता है।
हाँ। मुझे लगा ही था कि तुम इसमें अच्छे होगे।
तुम्हारा निजी ड्रेसर आ गया है।
अनीक।
- क्या तुमने कभी ऐसा कुछ देखा है? - क्या, कफ़ लिंक?
वह मेरे क्रिप्टोकीज़ की बात कर रहा है।
वहाँ कई बिलियन डॉलर हैं। और उनकी क़ीमत बढ़ती जा रही है।
क्या तुमने कभी क्रिप्टोकरेंसी व्यवसाय आज़माया?
नहीं। मैंने कभी क्रिप्टो के बारे में नहीं सोचा।
- मैं टाई बँधवाने को तैयार हूँ। - अरे, ठीक है। बढ़िया है। म्म-हम्म।
वह तुम्हें पसंद करती है।
- हैलो। - उसने मुझे कभी पसंद नहीं किया।
उसे नज़रअंदाज़ करो।
उस डेस्क पर एक लकड़ी का बक्सा है। उसमें सफ़ेद चॉकलेट चिप्स हैं।
वे उसके पसंदीदा हैं।
- उसे एक खिलाओ। उसे खिलाओ। - हाँ। ठीक है। हाँ।
सफ़ेद चॉकलेट के बारे में एक मज़ेदार तथ्य:
इसे चॉकलेट कहा जाता है, पर इसमें ककाओ नहीं होता है,
इसलिए इसे चॉकलेट कहना ही नहीं चाहिए।
हाँ। यह नक़ली डिज़र्ट है।
मैं हमेशा से यही कहता आया हूँ।
लोग इस पर केवल इसलिए भरोसा करते हैं क्योंकि यह सफ़ेद और फैंसी है।
यह डिज़र्ट का बर्नी मेडॉफ़ है।
यह एक साम्राज्यवादी उपकरण है।
पर रॉक्सैना को यह पसंद है।
यह इकलौती चीज़ है जो उसे पसंद है, पर मुझे नहीं,
पर मैं चाहता हूँ कि वह स्वतंत्र महसूस करे।
- उसे खिलाओ। - ठीक है।
ए।
बड़े चाव से उसे खा रही है, है न?
सुनो। क्या छिपकली के सुखद चबाने की आवाज़ से सुंदर कोई आवाज़ है?
अगर है, तो मैं वह ज़रूर सुनना चाहूँगा।
तुम दोनों अपना काम करो।
हाँ।
ख़ैर, मैं तुम्हारी टाई बाँध देता हूँ।
चलो। ठीक है।
हो गया।
तो, तुम ज़ोई को प्रोपोज़ करने की योजना बना रहे हो?
तुम्हें कैसे पता...
बस गौर किया।
तुम फ़ैंग और विवियन के आस-पास बेहद घबराए हुए रहते हो।
पसीने से भीग जाते हो।
एक अजीब मुस्कान देते हो जो ख़ुशनुमा नहीं बल्कि डरावनी दिखती है।
यह भाँपना इतना कठिन नहीं है।
मैंने इसी सप्ताहांत को प्रोपोज़ करने की योजना बनाई थी, पर मैं बस गड़बड़ें करता जा रहा हूँ।
और हो गया।
मुझे तुम पसंद हो, अनीक।
शायद मैं तुम्हारी मदद कर सकता हूँ।
ए!
- ए। - हे भगवान। तुम शानदार दिख रही हो।
- धन्यवाद। - तुम सोच भी नहीं सकती कि अभी-अभी क्या हुआ।
एडगर ने मुझसे शादी का हिस्सा बनने के लिए कहा।
उसे लगता है कि अगर मैं रस्मों में भाग लूँ,
तो मैं तुम्हारे माता-पिता को दिखा सकूँगा कि मैं कितना ज़िम्मेदार हूँ।
मैंने ग्रेस से कहा कि मुझे लगता है उसे उससे शादी नहीं करनी चाहिए।
- तुमने क्या कहा? - हमारे बीच बहुत बड़ी लड़ाई हुई
और उसने मुझसे सीधे पूछा कि मुझे क्या लगता है, क्या उसे एडगर से शादी करनी चाहिए
और मैंने "नहीं" कह दिया।
कोई बात नहीं। सब ठीक हो जाएगा।
तुमने ऐसा क्यों कहा?
क्योंकि, बेशक़ वह ख़ुश नहीं है।
और अब वह मुझसे नाराज़ है और मुझे पता नहीं मैं क्या करूँ।
क्या अब भी शादी होगी?
बेशक़ शादी होगी। दस मिनटों में।
- दस मिनटों में? - मुझे कुछ कहना ही नहीं चाहिए था।
- क्या मुझसे अब भी कूमिस की बू आ रही है? - मैंने ऐसा क्यों किया?
मेरे पास नहाने का समय नहीं है। मुझे रस्मों में भाग लेना है!
ज़ोई ने शादी से ठीक पहले अपनी बहन से क्यों कहा
कि उसे शादी नहीं करनी चाहिए?
पता नहीं। मुझे इतनी देर हो गई थी कि मेरे पास सोचने का समय ही नहीं था।
आज हम यहाँ एडगर और ग्रेस को शादी करते हुए देखने के लिए
इकट्ठा हुए हैं।
ग्रेस और एडगर ने मुझे, एक अभिषिक्त रब्बी
और केवल एरिज़ोना राज्य में पंजीकृत विच डॉक्टर को
शादी की इन पवित्र रस्मों को पूरा करने का ज़िम्मा सौंपा है।
पर पहले, मैं एक नीतिकथा से शुरुआत करना चाहूँगी।
दो ख़ूबसूरत बाल-रहित जल-पुरुष समुद्र में तैर रहे होते हैं।
- तीसरा जल-पुरुष आकर कहता है... - माफ़ करना मुझे देर हो गई।
यह काफ़ी व्यस्त सुबह थी। मुझे एडगर की बो टाई बाँधनी पड़ी।
- काफ़ी व्यस्त। - पानी होता क्या है?
ठीक है, और अब कसमों का बक्सा पेश किया जाएगा।
वह मैं करूँगा। एडगर ने मुझे शादी का हिस्सा बनने को कहा।
तो, वह मैं करूँगा। ठीक है।
कसमों के बक्से की ज़िम्मेदारी मेरी है।
- बक्सा कहाँ है? - वहाँ।
मैं इसका क्या करूँ?
इसे हमारे सिर के ऊपर रखो।
क्या?
एडगर को सबके सामने बोलना सच में पसंद नहीं है। या पसंद नहीं था।
इसलिए वह सबके सामने कसमें बोलना नहीं चाहता था।
ज़ाहिर तौर पर, सिलिकॉन वैली की शादियों में यह आम बात है।
एक उलटे ताबूत के अंदर सिर डालना आम बात है?
साथ ही, वह काफ़ी भारी था।
- तुम यह कर सकोगे, जान। - धन्यवाद, जान।
अपना घुटना मोड़ो।
हाँ। अब यह संभव नहीं है।
और अब कसमों का बक्सा।
इसी पल। हाँ।
ठीक है!
अनीक!
- ए! - नहीं, मैं संभाल लूँगा।
- कितनी सीढ़ियाँ हैं, जान? ठीक है। - दो और।
- हाँ। - संभलकर। वह गिर रहा है।
वह घोड़े जैसा बर्ताव कर रहा है।
- ठीक है। तो दो हैं? - हाँ।
ठीक है। हाँ। यह बढ़िया है।
- सब ठीक है? - ठीक है। हाँ।
ठीक है।
- किसी ने मेरा हाथ छुआ! - मैं ग्रेस हूँ।
- कौन? - ग्रेस।
- ठीक है।
- मैं अंदर आ गई। - जब भी तुम तैयार हो, एडगर,
जाकर अपना सिर अंदर डालो।
मैं ग्रेस को सहारे के रूप में इस्तेमाल करूँगा।
कृपया मेरी मंगेतर को सहारे के रूप में इस्तेमाल मत करो।
मेरे पास यहाँ ज़्यादा विकल्प नहीं हैं।
ठीक है, बढ़िया है। अब थोड़ा सीधे हो जाओ। और...
शाबाश। बढ़िया है।
- धत्! - वह सच में काफ़ी ज़ोर से बजा।
हे भगवान। मेरा कान बज रहा है।
देवियों और सज्जनों, कसमों का बक्सा।
मुझे पता है कि मैं बदल नहीं सकता,
पर, ग्रेस, जब मैं तुम्हें देखता हूँ...
क्या वह भद्दा बक्सा तुम्हारा विचार था?
नहीं, वह मेरा विचार नहीं था। मुझे बस उसकी ज़िम्मेदारी सौंपी गई थी।
और कसमें पूरी हुईं।
वाह।
ठीक है, सभी मुस्कुराओ। यह बढ़िया है।
ठीक है। दोनों परिवारों की एक फ़ोटो ले लूँ?
- हाँ! - चलो।
हाँ, सच में? शायद मुझे शामिल नहीं होना चाहिए।
नहीं, फ़ोटोग्राफ़र ने केवल परिवार कहा है।
हाँ। पता है क्या? हाँ। तुम जाओ।
मैं अगली फ़ोटो में आ जाऊँगा।
ठीक है। सभी यह सोच रहे हैं। इसलिए मैं बस कह देता हूँ।
शायद तुम्हें एक फ़ोटो बिना छिपकली के खिंचवानी चाहिए?
अनीक उसे पकड़ सकता है।
पता नहीं, एडगर। वह ज़्यादा भरोसेमंद नहीं है।
शायद तुम्हें उसे सेबास्टियन को पकड़ने देना चाहिए।
बिल्कुल नहीं। मैं चाहता हूँ कि अनीक उसे पकड़े।
वह शक्तिशाली है। और उदार है।
पूरे येल्प में उसके पास सबसे बेहतरीन एस्केप रूम में से एक है।
और शायद यह सबसे लाभदायक, सबसे प्रसिद्ध न हो,
पर वह बेहद पेचीदा है।
- धन्यवाद। - और लो।
तुम मेरी माँ का पर्स भी पकड़ सकते हो।
- मैंने कहा था कि वह भरोसेमंद नहीं है। - डैड।
वह सच में नहीं है।
ख़ैर, कम से कम तुम मुझे पसंद करते हो, हँ?
तुम्हें ऐपिटाइज़र चाहिए?
पता नहीं यह क्या है।
लगता है क्रैकर पर कुत्ते का खाना रख दिया हो।
शायद यह पोके है।
तुम्हारा क्या मतलब है? क्या तुम मुझसे पूछ रहे हो कि क्या मैं कभी जेल गया था?
शायद तुम पोकी समझ रहे हो पर मैंने पोके कहा।
ऊह ला ला। मैं किसी फ़्रेंच जेल में क्यों जाऊँगा?
ठीक है।
ख़ैर, रॉक्सैना, क्या तुम्हें मछली पसंद है?
अरे, नहीं।
रॉक्सैना।
रॉक्सैना। हैलो।
- रॉक्सैना। - ए!
तुम ठीक हो, दोस्त?
रॉक्सैना।
ए, बच्चे।
- अनीक? - ए।
तुम टेबल के नीचे क्या कर रहे हो?
क्या तुमने मेरे शानदार दामाद की छिपकली खो दी?
नहीं। मैं उसके साथ एक खेल खेल रहा था।
क्योंकि उसी ने उस खेल का सुझाव दिया था।
यह छिपकली-लुका-छिपी थीम वाला खेल है
जिसका नाम है लुका-छिपकली।
- ठीक है। - क्या?
सभी ध्यान दें! सभी गिलास नीचे रख दीजिए।
दूल्हा और दुल्हन के साथ नाचने का समय आ गया है।
चलिए।
येय!
हाँ।
वह शानदार है।
मैंने रॉक्सैना को हर जगह ढूँढा।
मेरा मतलब, हर जगह।
मत मरना।
तो, ग्रेस मुझसे बात नहीं कर रही है। बिल्कुल नज़रअंदाज़ कर रही है।
- तुम क्या कर रहे हो? - मैंने रॉक्सैना को खो दिया।
मैं उसे हर जगह ढूँढ चुका हूँ।
सफ़ेद चॉकलेट उसकी पसंदीदा स्नैक है। अगर वह इसमें गिरकर डूब गई हो तो?
- अरे, नहीं! - ए, सब ठीक है।
देखो, एडगर की छिपकली उसके कँधे पर ही है।
- वह वहाँ कैसे पहुँची? - पता नहीं।
मुझे अपनी ख़ुद की समस्याओं से निपटना है, समझे?
ए। नहीं। ए, देखो।
पक्का तुम और ग्रेस सुलह कर लोगी।
तुम्हें बस उससे बात करनी होगी।
मेरा मेड-ऑफ़-हॉनर भाषण।
वह बस इसी बारे में है कि मैं उससे कितना प्यार करती हूँ।
उसे भाषण सुनना ही होगा, है न?
हाँ, यह उत्तम है।
अरे, ए,
तुम बढ़िया भाषण दोगी।
ठीक है।
बिना बुलाए टेबल पर बैठने वाले नशेड़ी चोर! मुझे मेरा पर्स वापस दो।
तुम मुझसे यह छिपा रहे हो।
क्या? मैं छिपा नहीं रहा था। मैंने बस वह पकड़ा हुआ था।
और मैंने काफ़ी अच्छा काम किया।
रिश्ते।
एक होता है, दो होते हैं,
और... ब्ला, ब्ला, ब्ला।
किसे परवाह है?
यह है उसका भाषण?
- हाँ। किसी को परवाह नहीं है। ठीक है? - पता नहीं
उसने अपना दिमाग़ी संतुलन खो दिया है या फिर बस बदला ले रही है,
पर वह पूरा सप्ताहांत ग्रेस से बुरा बर्ताव करती आ रही है।
आप चूक गए।
नहीं, ताली मत बजाओ। मुझे तुम्हारी दया नहीं चाहिए।
ठीक है।
और अगला भाषण देगी मेड ऑफ़ हॉनर, उर्फ़ दुल्हन की बहन
और बेशक़ मेरी पसंदीदा। ज़ोई!
बाद में मेरे साथ ज़रूर नाचना।
ग्रेस, तुम मेरी बहन हो, पर तुम...
क्या हो रहा है?
बोलती रहो।
पर तुम बस मेरी बहन से...
बढ़कर हो। तुम एक आश्वस्त...
जो भी यह शोर कर रहा है, कृपया बंद करो। रॉक्सैना को इससे नफ़रत है।
ठीक है। हाँ, अगला भाषण।
अरे, चलिए भी। आप इससे ज़्यादा तालियाँ बजा सकते हैं।
यह हुई न बात।
हाँ!
सुनिए।
देवियों, सज्जनों, सरीसृपों।
मुझे पता है कि सभी इससे सहमत होंगे,
कि हमें बेहद ख़ुशी है कि तुम्हें कोई ऐसी मिली जो तुम्हें सच में समझती है,
जो तुम्हें बेहतर इंसान बनाती है और ख़ुद भी बेहद आकर्षक दिखती है।
पर मेरे बारे में बहुत हुआ।
- ए, तुम ठीक हो? - कमबख़्त एडगर।
और कृपया, चलिए ख़ुशनुमा जोड़ी के नाम एक जाम पेश करें।
ख़ुशनुमा जोड़ी के नाम! चियर्स!
ज़ोई बेहद नाराज़ थी, हँ?
हाँ। मुझे समझ नहीं आया मैं क्या करूँ।
पर मुझसे अब भी कूमिस की बू आ रही थी, तो मैं नहाकर आफ़्टर-पार्टी में गया।
ठीक है। वह काफ़ी शानदार था।
और भले ही सब ग़लत हुआ था,
मुझे पता था कि अगर मुझे ज़ोई के माता-पिता का आशीर्वाद चाहिए,
तो यही मेरा आख़िरी मौका था।
पर इसे मेरे लिए आसान मत बनाना।
- ए। - ए।
मैं बस माफ़ी माँगना चाहता था।
मैं बस चाहता हूँ कि आप मुझे पसंद करें।
मैं यह जानती हूँ।
जानते हो तुम मुझे किसकी याद दिलाते हो?
नहीं, किसकी?
ब्रेट की।
ब्रेट की? ठीक है। वह कैसे?
वह हमेशा हमें रिझाने की कोशिश करता रहता था।
उसे यही चिंता थी कि हम उसके बारे में क्या सोचते हैं,
जब कि हम बस चाहते थे कि वह बस ज़ोई की परवाह करे।
आउच! वह आशीर्वाद नहीं है।
नहीं, बिल्कुल नहीं है।
तुम सब शैतान हो!
मैं तुम सबको जानता हूँ।
तुम सभी शैतान हो।
तुम शैतान हो।
और वह कुत्ता भी...
ठीक है। बहुत हुआ। हम...
- मुझे उस पर भरोसा नहीं है। - माफ़ करना, मॉम। माफ़ करना, डैड। सभी से माफ़ी चाहूँगी।
जैसा कि आप देख सकते हैं, मेरे पति "नशे में धुत्त" हैं,
इसलिए हम अपने कमरे में जा रहे हैं,
- क्योंकि वह मुझे शर्मिंदा कर रहे हैं। - टेरोडैक्टाइल जो पीता है।
हम बस कहना चाहते हैं, हम दोनों की ओर से, यहाँ आने के लिए धन्यवाद!
यह हमारी ज़िंदगियों की सबसे ख़ुशनुमा रात है, तो...
हमने यहाँ जो कहा, दुनिया उस पर न ज़्यादा ध्यान देगी, न ही याद रखेगी।
इस बच्चे को सुलाने ले जाती हूँ।
लिंकन। किताब पढ़ो!
यह आज की रात का सबसे बढ़िया भाषण था।
तुम्हें लगता है कि उसे पता था कोई उसे मारने की कोशिश में था?
पता नहीं। वह काफ़ी नशे में था।
और फिर, अगली सुबह...
कहानी ख़त्म।
कहानी ख़त्म नहीं हुई है। मैं हत्या का यह मामला सुलझाने में और तुम्हें
वह आशीर्वाद दिलवाने में मदद करूँगी।
सच में? जो कुछ भी मैंने तुम्हें बताया, उसके बावजूद यह संभव है?
तुम एक फ़िल्मी अंत के हक़दार हो। और मैं तुम्हें वह दिलवाऊँगी।
पर तुमने यह पूरी कहानी बताई
और इकलौती इंसान जिसके तुमने ज़िक्र ही नहीं किया, वह है दुल्हन।
जिस पर हत्या का आरोप है।
बात बस यह है...
बात बस यह है कि, मुझे नहीं लगता कि ग्रेस ने हत्या की है।
तुम मुझसे क्या छिपा रहे हो, अनीक?
ठीक है, ठीक है।
कुछ चीज़ें हैं।
पर कसम खाओ कि तुम ज़ोई या उसके माता-पिता को नहीं बताओगी
कि यह मैंने तुम्हें बताया।
ठीक है।
तो, फ़ोटो खिंचवाते समय, मैंने ग्रेस और एडगर को झगड़ते देखा था।
फिर, पहले डांस के बीच में...
मुझे जाना होगा।
...एडगर बस वहाँ से चला गया।
फिर, आफ़्टर-पार्टी में जाते समय, मैंने लाइब्रेरी के बाहर ग्रेस को देखा।
और वह एक ड्रिंक में कुछ डाल रही थी।
और उसने वह ड्रिंक एडगर को दी।
अनीक! तुमने ग्रेस को एडगर की ड्रिंक में ज़हर डालते देखा?
मुझे पक्का पता नहीं है कि वह ज़हर ही था।
तुम्हारी आवाज़ इतनी ऊँची क्यों है?
क्या तुम घर में हो?
यह घर नहीं है। यह तो पूरी रियासत है।
और इतनी सारी सीढ़ियों को देखकर
मैं कह सकती हूँ कि यहाँ कम से कम छह बाथरूम हैं।
अरे, धत्।
तुम्हारा नाम क्या है? तुम तो बेहद आकर्षक हो।
- सेबास्टियन। - ट्रैविस।
अनीक! तुमने उससे क्या कहा?
क्या तुमने कहा कि ग्रेस ने उसे ज़हर दिया?
ठीक है, सभी सुनो।
यहाँ एक लाश और बातें करने के लिए ढेरों लोग हैं,
तो चलो थोड़ा मज़े करें।
तुम्हारे लिए नगेट्स ले आई हूँ।
अरे, नहीं।
उप-शीर्षक अनुवादक: मून कलिता